CELEX: 32022D0752
Language: lv
Date: 2022-04-05 00:00:00
Title: Padomes Lēmums (ES) 2022/752 (2022. gada 5. aprīlis), ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Bank of Greece ārējiem revidentiem

17.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 138/13
               
            
         PADOMES LĒMUMS (ES) 2022/752
         (2022. gada 5. aprīlis),
         ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Bank of Greece ārējiem revidentiem
         EIROPAS SAVIENĪBAS PADOME,
         ņemot vērā Protokolu Nr. 4 par Eiropas Centrālo banku sistēmas Statūtiem un Eiropas Centrālās bankas Statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
         ņemot vērā Eiropas Centrālās bankas Ieteikumu (2022. gada 17. februāris) Eiropas Savienības Padomei par Bank of Greece ārējiem revidentiem (ECB/2022/3) (1),
         tā kā:
         
                     (1)
                  
                  
                     Eiropas Centrālās bankas (ECB) un dalībvalstu, kuru naudas vienība ir euro, valstu centrālo banku pārskati ir jārevidē neatkarīgiem ārējiem revidentiem, kurus ieteikusi ECB Padome un apstiprinājusi Eiropas Savienības Padome.
                  
               
                     (2)
                  
                  
                     
                        Bank of Greece pašreizējo ārējo revidentu Deloitte Certified Public Accountants S.A. pilnvaras beigsies pēc 2021. finanšu gada revīzijas pabeigšanas. Tādēļ ir jāieceļ ārējie revidenti laikposmam no 2022. finanšu gada.
                  
               
                     (3)
                  
                  
                     
                        Bank of Greece par saviem ārējiem revidentiem 2022.–2026. finanšu gadam ir izvēlējusies Ernst & Young (Hellas) Certified Auditors Accountants S.A., paredzot iespēju to pilnvaras pagarināt līdz 2027. un 2028. finanšu gadam.
                  
               
                     (4)
                  
                  
                     ECB Padome ir ieteikusi par Bank of Greece ārējiem revidentiem 2022.–2026. finanšu gadam iecelt Ernst & Young (Hellas) Certified Auditors Accountants S.A., paredzot iespēju to pilnvaras pagarināt līdz 2027. un 2028. finanšu gadam.
                  
               
                     (5)
                  
                  
                     Pēc ECB Padomes ieteikuma būtu attiecīgi jāgroza Padomes Lēmums 1999/70/EK (2),
                  
               IR PIEŅĒMUSI ŠO LĒMUMU.
         
            1. pants
            Lēmuma 1999/70/EK 1. panta 12. punktu aizstāj ar šādu:
            
               
                  “12.   Ar šo par Bank of Greece ārējiem revidentiem 2022.–2026. finanšu gadam apstiprina Ernst & Young (Hellas) Certified Auditors Accountants S.A.”
               
            
         
         
            2. pants
            Šis lēmums stājas spēkā tā paziņošanas dienā.
         
         
            3. pants
            Šis lēmums ir adresēts Eiropas Centrālajai bankai.
         
         
            Luksemburgā, 2022. gada 5. aprīlī
            
               
                  Padomes vārdā –
               
               
                  priekšsēdētājs
               
               B. LE MAIRE
            
         
         
            (1)  OV C 102, 2.3.2022., 1. lpp.
         
         
            (2)  Padomes Lēmums 1999/70/EK (1999. gada 25. janvāris) par dalībvalstu centrālo banku ārējiem revidentiem (OV L 22, 29.1.1999., 69. lpp.).